CELEX: 62013TN0003
Language: et
Date: 2013-01-07 00:00:00
Title: Kohtuasi T-3/13: 7. jaanuaril 2013 esitatud hagi — Ronja versus komisjon

16.3.2013   
            
            
               ET
            
            
               Euroopa Liidu Teataja
            
            
               C 79/22
            
         7. jaanuaril 2013 esitatud hagi — Ronja versus komisjon
   (Kohtuasi T-3/13)
   2013/C 79/39
   Kohtumenetluse keel: saksa
   
      Pooled
   
   
      Hageja: Ronja s.r.o. (Znojmo, Tšehhi Vabariik) (esindaja: advokaat E. Engin-Deniz)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               korraldada kohtuistung;
            
         
               —
            
            
               tühistada komisjoni otsus 2012/3329 menetluses Gestdem ja võimaldada juurdepääs kõigile dokumentidele;
            
         
               —
            
            
               tuvastada, et komisjon on rikkunud õigusnormi, kuna ei ole algatanud liikmesriigi kohustuste rikkumise menetlust Austria Vabariigi vastu direktiivi 2001/37/EÜ (1) artikli 13 ja ELTL artikli 34 rikkumise tõttu Austria tubakaseaduse § 7a alusel;
            
         
               —
            
            
               mõista menetluskulud ja esindamise kulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja muu hulgas järgmised väited.
   
               1.
            
            
               Määruse (EÜ) nr 1049/2001 (2) artikli 4 lõike 2 rikkumine
               Siinkohal väidab hageja sisuliselt seda, et komisjon keeldus täieliku juurdepääsu võimaldamisest taotletud dokumentidele (Austria Vabariigi ja komisjoni vaheline kirjavahetus seoses kaebusega nr 2008/4340, mis puudutas Austria tubakaseaduse väidetavat vastuolu direktiiviga 2001/37) enamjaolt Austria Vabariigi argumentidele tuginedes, ilma et ta oleks neid argumente sisuliselt kontrollinud. Hageja arvates oli aga nimelt juurdepääsu võimaldamisest keeldumisel, mitte aga juurdepääsu võimaldamisel, negatiivne mõju riigi vastutust puudutavale menetlusele, mis toimus tema algatusel Austria Verfassungsgerichtshof’is. Hageja lisab, et määruse nr 1049/2001 artikli 4 lõike 2 teises taandes sätestatud erandi eesmärk pigem nõuab juurdepääsu saamist asjaomastele dokumentidele.
            
         
               2.
            
            
               Liikmesriigi kohustuste rikkumise menetluse algatamisest loobumine Austria Vabariigi vastu direktiivi 2001/37/EÜartikli 13 ja ELTL artikli 34 rikkumise tõttu Austria tubakaseaduse § 7a alusel
               Sellega seoses väidab hageja muu hulgas, et kui oleks algatatud liikmesriigi kohustuste rikkumise menetlus, ei oleks Austria Verfassungsgerichthof saanud oma otsuses hagejale riigi vastutusest tulenevate nõuete kohta asuda seisukohale, et direktiiv 2001/37 annab õigusi üksnes tarbijatele, mitte aga ettevõtjatele.
            
         
      (1)  Euroopa Parlamendi ja nõukogu 5. juuni 2001. aasta direktiiv 2001/37/EÜ tubakatoodete valmistamist, esitlemist ja müüki käsitlevate liikmesriikide õigus- ja haldusnormide ühtlustamise kohta (EÜT L 194, lk 26; ELT eriväljaanne 15/06, lk 147).
   
      (2)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).